Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 557

13. Szektor meghatározások A Felügyeleti jelentések az MNB útmutató 8. számú mellékletben lévõ egységes szektorbontást követik.7 (Ezek a jelölések nem azonosak az ágazat szerinti bontással.) A) Nem pénzügyi vállalatok A nem pénzügyi vállalatok szektora jogi személyiségû vállalkozókra és nem jogi személyiségû vállalkozókra osztható fel, beleértve a hitelintézetek saját járulékos vállalkozásait is. B) Központi Bank Ide a Magyar Nemzeti Bank tartozik. C) Hitelintézetek: valamennyi Hpt. szerinti hitelintézetet ebben a szektorban kell szerepeltetni, függetlenül a KSH ESS számtól. D) Egyéb pénzügyi közvetítõk Egyéb pénzügyi közvetítõk — Pénzügyi vállalkozások: a szektorba sorolt intézmények közül azok, amelyek a Felügyelettõl a Hpt. által meghatározott pénzügyi vállalkozási tevékenység végzésére engedélyt kaptak.8 Egyéb pénzügyi közvetítõk — Befektetési vállalkozások: idetartoznak a szektorba sorolt intézmények közül azok, amelyek a Felügyelettõl az Épt., illetve a Tpt. által meghatározott befektetési vállalkozási tevékenység végzésére engedélyt kaptak.9 Egyéb pénzügyi közvetítõk — Egyéb intézmények: ide tartoznak a fenti két csoportba nem sorolt egyéb pénzügyi közvetítõk. 10 E) Pénzügyi kiegészítõ tevékenységet végzõk Pénzügyi kiegészítõ tevékenységet végzõk — Pénzügyi vállalkozások: a szektorba sorolt intézmények közül azok, amelyek a Felügyelettõl a Hpt. által meghatározott pénzügyi vállalkozási tevékenység végzésére engedélyt kaptak. Pénzügyi kiegészítõ tevékenységet végzõk — Befektetési vállalkozások: ide tartoznak a szektorba sorolt intézmények közül azok, amelyek a Felügyelettõl az Épt., illetve a Tpt. által meghatározott befektetési vállalkozási tevékenység végzésére engedélyt kaptak.12 7 A 8. számú mellékleten kívül az MNB honlapján található listák (http://mnbweb/Fontos tudnivalók / Útmutató a bankok, szakosított hitelintézetek által 2001-ben a jegybanknak / Mellékletek / tajekoztato.doc, penzugyi.xls, non-profit.xls file-okban) segítik a helyes szektorbontást. A listát rendszeresen felújítják a PSZÁF-tól kapott információk alapján. 8 Az MNB honlapján található listában a D.1 és D.2 csoportban felsorolt (pénzügyi) lízingcégek és egyéb pénzügyi vállalkozások. 9 Az MNB honlapján található listában a D.6 és D.7 csoportban felsoroltak: értékpapír-kereskedelmi társaságok és értékpapír-befektetési társaságok. 10 Az MNB honlapján található listában a D.3, D.4, D.5 és D.99 csoportban felsoroltak. 11 Az MNB honlapján található listában az E.6 csoportban felsorolt pénzügyi vállalkozások. 12 Az MNB honlapján található listában az E.1 csoportban felsorolt (értékpapír-bizományosi) társaságok. 2002/17/II. szám Pénzügyi kiegészítõ tevékenységet végzõk — Egyéb intézmények: idetartoznak a fenti két csoportba nem sorolt pénzügyi kiegészítõ tevékenységet végzõ intézmények. F) Biztosítók és nyugdíjpénztárak A biztosító részvénytársaságok és biztosító egyesületek 14, valamint a magán- és önkéntes nyugdíjpénztárak, önkéntes önsegélyezõ pénztárak és önsegélyezõ egészségpénztárak. 15 Helyenként külön szerepel a szektorhoz tartozó két csoport. G) Központi kormányzat16 E szektor tartalma megegyezik az egységes szektor-meghatározásban definiált körrel, de külön kell adatot szolgáltatni a költségvetési intézményekre, az ÁPV Rt.-re és a központi kormányzathoz sorolt nonprofit intézményekre vonatkozóan. A költségvetési intézmények soroknál az államhatalom szervein, a Kormányon, a minisztériumokon, az országos hatáskörû szerveken és a felügyeletük alá tartozó költségvetési szerveken, valamint az elkülönített alapokon kívül az Államháztartási Hivatal, a Magyar Államkincstár átalakítása során a központi kormányzatból kiszervezett ÁKK Rt., illetve az év végén pénzügyi vállalkozássá alakuló Magyar Államkincstár Rt. adatait is jelenteni kell. H) Helyi önkormányzatok A helyi önkormányzatok magukba foglalják a megyei és a települési önkormányzatokat és azok intézményeit, a helyi kisebbségi önkormányzatokat és azok intézményeit, valamint azokat a nonprofit szervezeteket, amelyeket elsõsorban a helyi önkormányzatok finanszíroznak, és amelyek felett a helyi önkormányzatok gyakorolják az irányítást. I) Társadalombiztosítási alapok. Idetartoznak a Nyugdíjbiztosítási Alap és az Egészségbiztosítási Alap, valamint ezek intézményei. J) Háztartások Ezt a csoportot Lakosság és Egyéni vállalkozók alcsoportra bontva kell kimutatni. K) Háztartásokat segítõ nonprofit intézmények. A háztartásokat segítõ nonprofit intézmények körébe tartoznak azok a nonprofit szervezetek, amelyek elsõsorban a háztartásoktól kapják forrásaikat vagy nincsenek az állam vagy a gazdálkodó szervek irányítása alatt. Ezek a szervezetek lehetnek szakszervezetek, munkavállalói érdekképviseleti szervezetek, politikai pártok, egyházak, egyházi intézmények, egyesületek és az alapítványok jelentõs része. 13 Az MNB honlapján található listában az E.2, E.3, E.4, E.5, E.7 és E.99 csoportban felsoroltak. 14 Az MNB honlapján található listában az F.1 és F.2. 15 Az F.3—F./. csoportban felsoroltak. 16 A Hpt. elõírásainál vizsgálatánál a központi költségvetés külön — nem mint szektor, hanem — mint a magyar állam szerepel.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes